b'\n_START_ARTICLE_\nAnortit\n_START_SECTION_\nNahajali\xc5\xa1\xc4\x8da\n_START_PARAGRAPH_\nAnortit je redek razli\xc4\x8dek plagioklaza. Pojavlja se v bazi\xc4\x8dnih magmatskih kamninah, granulitnih facijah metamorfnih kamnin, metamorfiranih karbonatnih kamninah in skladih korunda. Njegovi tipski lokaciji sta Monte Somma in Valle di Fassa v Italiji. V povr\xc5\xa1inskih kamninah je zaradi velike ob\xc4\x8dutljivosti na preperevanje bolj redek kot bi lahko bil v Goldichovih nizih raztapljanja._NEWLINE_Anortit tvori ve\xc4\x8dino Luninih pogorij. Genesis Rock, vzorec Lunine skorje, ki je nastal v \xc4\x8dasu njenega nastanka in sta ga na Zemljo prinesla astronavta James Irwin and David Scott (Apollo 15), je sestavljen ve\xc4\x8dinoma iz anortita. Anortit so odkrili tudi v vzorcu kometa Wild 2. Mineral je pomembna sestavina s kalcijem in natrijem bogatih vklju\xc4\x8dkov v nekaterih hondritnih meteoritih.'